**Ugovor o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020.**

**<*Referentni broj Ugovora o* *dodjeli bespovratnih sredstava>***

**<*Naziv projekta>***

("Ugovor ododjeli bespovratnih sredstava", u daljnjem tekstu: Ugovor)

Ministarstvo rada i mirovinskoga sustava

Ulica Grada Vukovara 78

10 000 Zagreb

OIB: 53969486500

Upravljačko tijelo/Posredničko tijelo razine 1

(u daljnjem tekstu: UT/PT1),

i

Nacionalna zaklada za razvoj civilnoga društva,

Štrigina 1a

10 000 Zagreb

OIB: 56203195550

Posredničko tijelo razine 2

(u daljnjem tekstu: PT2),

(zajednički obuhvaćeni pojmom PT-ovi),

s jedne strane, i

korisnik bespovratnih sredstava iz Europskog socijalnog fonda

<Puni službeni naziv i adresa Korisnika>

<Pravni oblik>

<OIB -Osobni identifikacijski broj >

(u daljnjem tekstu: Korisnik)

s druge strane,

(u daljnjem tekstu: Strane) složile su se kako slijedi:

**Posebni uvjeti Ugovora**

**Članak 1. – Svrha**

1.1 Svrha ovog Ugovora je dodjela bespovratnih sredstava Korisniku u svrhu provedbe projekta pod nazivom:<*naziv Projekta>* (u daljnjem tekstu: Projekt) opisanog u Prilogu I ovih Posebnih uvjeta: Prijavni obrazac A, koji je sastavni dio ovog Ugovora.

1.2 Bespovratna sredstva se dodjeljuju Korisniku u skladu s uvjetima utvrđenima u Općim uvjetima i u ovim Posebnim uvjetima Ugovora, za koje Korisnik ovim putem izjavljuje da ih je u cijelosti primio na znanje i prihvatio.

1.3 Korisnik se obvezuje provesti Projekt u skladu s opisom i opsegom Projekta sukladno odredbama ovih Posebnih uvjeta Ugovora, Općim uvjetima Ugovora te naknadnim izmjenama Ugovora.

**Članak 2. – Provedba i financijsko razdoblje Projekta**

2.1 Ovaj Ugovor stupa na snagu s datumom potpisa posljednje Strane te ostaje na snazi do izvršenja svih obaveza ugovornih Strana[[1]](#footnote-2).

2.2 Razdoblje provedbe Projekta započinje s datumom zadnjeg potpisa ugovora te traje <…> mjeseci.[[2]](#footnote-3)

2.3 Razdoblje financiranja[[3]](#footnote-4) Projekta započinje stupanjem Ugovora na snagu i završava najkasnije do 31. prosinca 2023. godine.

2.4 Razdoblje prihvatljivosti izdataka[[4]](#footnote-5) projekta je 60 kalendarskih dana nakon završetka razdoblja provedbe Projekta, računajući od datuma potpisa Ugovora.

2.5 Završni zahtjev za nadoknadom sredstava i Završno izvješće podnose se PT-u 2 u roku od 30 kalendarskih dana od isteka razdoblja provedbe projekta.

2.6 Korisnik podnosi Zahtjeve za nadoknadom sredstava (u daljnjem tekstu: ''ZNS'') u roku od 15 dana od isteka svaka 3 mjeseca od sklapanja ugovora ili češće na zahtjev PT2.

**Članak 3. – Iznos bespovratnih sredstava, postotak financiranja Projekta i uređenje plaćanja**

3.1 Ukupna vrijednost Projekta iznosi <…. > kuna.

3.2 Ukupni prihvatljivi troškovi iznose <…> kuna, kao što je utvrđeno u Prilogu I Prijavni obrazac A, a u skladu s Općim uvjetima Ugovora.

3.3 Dodjeljuju se bespovratna sredstva u iznosu od <…> kuna što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u točki 3.1 ovog članka.

Iznosi bespovratnih sredstava koji se plaćaju Korisniku tijekom provedbe projekta i konačni iznos financiranja utvrđuju se u skladu s člankom 18. Općih uvjeta Ugovora.

Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovoran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

3.4 Korisnik je ovlašten podnositi ZNS-ove samo za već plaćene troškove (metoda nadoknade).

3.5 Korisnik ima pravo zatražiti plaćanje predujma. Ukupni iznos predujma ne može biti viši od <… > kuna (40% prihvatljivih troškova Projekta).

*(Prethodni stavak nije primjenjiv ako je Korisnik ujedno korisnik Državnog proračuna ili proračunski korisnik treće razine.)*

3.6 Ako Korisnik ne postupa u skladu s odlukom UT–a/PT-a 1 kojom je naložen povrat sredstava i/ili je bankovni račun Korisnika blokiran zbog prisilne naplate potraživanja ili drugih razloga, u odnosu na Korisnika obustavljaju se daljnje isplate iz točke 3.3. ovog članka, koje vrši UT/PT1ili se po odluci UT-a/PT-a 1/UT – a iznos koji je Korisnik trebao vratiti odbija od iznosa daljnjih plaćanja.

*(Nije primjenjivo ako je korisnik ujedno korisnik državnog proračuna.)*

3.7 Za proračunske korisnike koji posluju preko jedinstvenog računa državnog proračuna, a koji su ujedno i korisnici projekata, nije predviđeno izvršenje plaćanja od strane UT/PT1. Korisnici izvršavaju plaćanja sa svojih proračunskih pozicija na kojima su osigurali sredstva sukladno Uputi za izradu financijskih planova proračunskih i izvanproračunskih korisnika Državnog proračuna Ministarstva financija i Zakonu o izvršavanju Državnog proračuna. PT2 odobrava prihvatljive troškove te o odobrenom iznosu obavještava korisnika i UT/PT1. U slučaju manje odobrenog iznosa Korisnik izvršava odgovarajuću korekciju u Financijskom informatičkom sustavu državne riznice (FIS DR) u skladu s uputama koje donosi Ministarstvo financija.

3.8 Neizravni i svi ostali troškovi, sukladno članku 10. ovih Posebnih uvjeta Ugovora, mogu biti odobreni u ukupnom iznosu od 40% odobrenih prihvatljivih izravnih troškova osoblja.

**Članak 4. – Partneri**

4.1 Projekt će provesti Korisnik i sljedeći partneri:

4.1.1 *Navesti puni naziv partnera i njegov OIB* >;

**Članak 5. – Neprihvatljivi izdatci**

5.1 Sljedeće vrste izdataka nisu prihvatljive za financiranje u okviru Projekta:

* kamate na dug;
* ulaganja u kapital ili kreditna ulaganja;
* porez na dodanu vrijednost (PDV) (osim u slučajevima kada Korisnik nema mogućnost povrata PDV-a u okviru nacionalnog zakonodavstva o PDV-u);
* doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika;
* kupnja vozila;
* kupnja korištene opreme;
* amortizacija trajne materijalne imovine;
* izrada poslovnog plana čiji trošak izrade premašuje iznos od 10 tisuća kuna;
* troškovi transformacije Korisnika u društvenog poduzetnika koji nisu javnobilježnički, sudski ili druge upravne pristojbe i troškovi sukladno službeno propisanim tarifama;
* otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu;
* kazne, financijske globe i troškovi sudskih sporova;
* gubici zbog fluktuacija valutnih tečaja i provizija na valutni tečaj;
* plaćanje neoporezivih bonusa zaposlenima;

bankovni troškovi za otvaranje i vođenje računa, naknade za financijske transfere i druge pristojbe u potpunosti financijske prirode;

kupnja neizgrađenog zemljišta i izgrađenog zemljišta u iznosu većem od 10% iznosa ukupnih prihvatljivih izdataka za određenu operaciju;

* neizravni troškovi koji premašuju vrijednost od 40% prihvatljivih izravnih troškova osoblja;
* troškovi vezani uz radionice, seminare, konferencije, kongrese i druge oblike usavršavanja povezane s upravljanjem projektom i administracijom;
* troškovi pravnih osoba u elementu upravljanje projektom i administracija;
* troškovi podugovaranja (nabava dobara, usluga, radova) samih Korisnika i/ili Partnera;
* troškovi dodatnog dohotka za obavljanje poslova vezanih uz projekt na temelju ugovora o djelu za zaposlenike Korisnika i/ili Partnera koji istovremeno svoju redovnu plaću primaju na temelju ugovora o radu;
* jubilarne nagrade i naknade za odvojeni život;
* naknade plaća za vrijeme privremene nesposobnosti za rad zbog bolesti ili ozljede i privremene spriječenosti obavljanja rada zbog određenog liječenja ili medicinskog ispitivanja koje se ne može obaviti izvan radnog vremena osiguranika na teret sredstava Hrvatskog zavoda za zdravstveno osiguranje;
* trošak plaća ciljane skupine koje nisu zaposlene kod Prijavitelja, i ako je primjenjivo Partnera;
* jednokratne naknade i potpore koje čine materijalno pravo radnika, a koje se ostvaruju na temelju nastanka okolnosti za koje se dodjeljuju i ne isplaćuju se svim zaposlenicima korisnika (u slučaju smrti člana uže obitelji, za novorođeno dijete, zbog bolovanja zaposlenika duljeg od 90 dana, dar za djecu i slično);
* izdatak koji ispunjava uvjete za potporu iz EFRR-a;
  + izdaci jamstava koja izdaje banka ili druga financijska institucija;
* trošak potvrde (solemnizacije) bjanko zadužnice;
* troškovi koji su već bili financirani iz javnih izvora odnosno troškovi koji se u razdoblju provedbe projekta financiraju iz drugih izvora te
* drugi troškovi koji nisu u neposrednoj povezanosti sa sadržajem i ciljevima projekta
* plaćanje u gotovini iznad 5.000,00 HRK, odnosno iznad iznosa blagajničkog maksimuma utvrđenog internim aktom Korisnika, ukoliko je isti manji od 5.000,00 HRK;
* izdaci povezani s uslugom revizije projekta koju nabavlja Korisnik;
* troškovi usluge evaluacije projekta;
* ostali prihvatljivi troškovi koji premašuju vrijednost od 40% prihvatljivih izravnih troškova osoblja.
* troškovi adaptacije, opremanja i prilagodbe prostora koji nije u vlasništvu/korištenju/najmu Prijavitelja.

**Članak 6. – Prihvatljivi izdaci**

6.1 Izdaci prihvatljivi za financiranje u okviru Projekta su izravni (neposredni) troškovi, neizravni (posredni) troškovi projekta te troškovi nabave opreme i adaptacije prostora, pri čemu će se, primjenom pojednostavljenih troškovnih opcija opisanih u članku 10. ovoga Ugovora, prihvatljivim za financiranje smatrati:

a) izravni troškovi osoblja, te

b) ostali izravni troškovi, neizravni troškovi te troškovi nabave opreme i adaptacije prostora koji ukupno ne prelaze 40% prihvatljivih izravnih troškova osoblja.

6.2 Izravni troškovi su troškovi koji su u izravnoj vezi s provedbom i ostvarenjem jednog ili više ciljeva projekta odnosno troškovi izravno povezani s pojedinačnom aktivnosti projekta pri čemu se veza s tom pojedinačnom aktivnošću može dokazati.

6.3 Izravni troškovi su isključivo oni troškovi za koje se može utvrditi točan iznos koji se može pripisati određenoj aktivnosti.

6.4. Izravni troškovi dijele se na izravne troškove osoblja i ostale izravne troškove.

**Članak 7. – Izravni troškovi osoblja i ostali izravni troškovi**

7.1 Prihvatljivi izravni troškovi osoblja uključuju ukupne naknade za obavljeni rad osoblja koje je izravno uključeno u provedbu projekta i pojedinih aktivnosti.

7.2 Prihvatljivi izravni troškovi osoblja uključuju:

* troškove koji proizlaze iz ugovora o radu između poslodavca i zaposlenika ili iz ugovora o uslugama za vanjsko osoblje između naručitelja i fizičke osobe i to isključivo u vrijednosti manjoj od 200.000,00 kn bez poreza na dodanu vrijednost te koji se isplaćuju osoblju za obavljeni rad koji je izravno povezan s Projektom te
* naknade za vanjske usluge fizičkih osoba izravno vezane uz provedbu projektnih aktivnosti (ugovori o uslugama za osobe koji nisu zaposlenici korisnika ili partnera a aktivnosti za koje su te osobe u okviru projekta zadužene u izravnoj su vezi s ostvarenjem jednog ili više ciljeva projekta).

7.3 U smislu stavka 2., alineje 1. ovog članka izravnim troškovima osoblja smatraju se plaća voditelja i/ili koordinatora projekta te plaće drugih osoba koje izravno sudjeluju u provedbi projektnih aktivnosti odnosno izravno doprinose ostvarenju jednog ili više ciljeva projekta uključujući:

* pripadajuće poreze i prireze,
* doprinose iz plaće,
* dodatke na plaću koji proizlaze iz zakona, propisa i/ili internih akata organizacija/institucija, a dodjeljuju se temeljem radnog odnosa te
* prihvatljive naknade troškova prema odredbama Pravilnika o porezu na dohodak - prehrana, prijevoz, prigodne nagrade radniku u stvarno isplaćenom iznosu, a najviše do neoporezivog godišnjeg iznosa; naknade plaće za koje poslodavac ne može dobiti povrat iz drugih izvora te
* druge osobne primitke u skladu s važećim radnim zakonodavstvom.

7.4 Izravnim troškovima osoblja u smislu ovog Ugovora ne smatraju se:

* putni troškovi (osim troškova prijevoza osoblja koje je obuhvaćeno zakonski reguliranim davanjima na plaću),
* ugovori o uslugama sklopljeni s pravnim osobama,
* ugovore o uslugama sklopljeni s fizičkim osobama čija je nominalna vrijednost veća od 200.000,00 kn, bez poreza na dodatnu vrijednost te
* materijale potrebne osoblju projekta za provedbu projektnih aktivnosti ili zadataka.

7.5 Naknade ili plaće koje se isplaćuju u korist sudionika odnosno pripadnika/ca ciljanih skupina ne smatraju se izravnim troškovima osoblja.

7.6 **Ostalim izravnim troškovima** smatraju se troškovi koji nisu izravni troškovi osoblja, a u izravnoj su vezi s provedbom i ostvarenjem jednog ili više ciljeva projekta, odnosno izravno su povezani s pojedinom aktivnosti projekta pri čemu se veza s tom pojedinačnom aktivnošću može dokazati.

7.7. Ostalim izravnim troškovima smatraju se i **troškovi plaća ciljane skupine**, koji vrijede samo za prihvatljive aktivnosti u okviru Elementa 4. za Skupinu 2 (Provedba društveno-poduzetničkih aktivnosti). Ovi troškovi obuhvaćaju novo zapošljavanje pripadnika ciljane skupine i/ili troškove plaća zaposlenika Prijavitelja i ako je primjenjivo, Partnera na provedbi navedene aktivnosti za vrijeme trajanja projekta. **Obračunavaju se kao zasebna vrsta troška**, uz izravne troškove osoblja i ostale izravne troškove koji iznose 40% izravnih troškova osoblja.

7.8 Troškovi plaća ciljane skupine koji se odnose na prihvatljive aktivnosti u okviru Elementa 4 za Skupinu 2 Provedba društveno-poduzetničkih aktivnosti ne smiju prelaziti 50% ukupnog iznosa projekta.

**Članak 8. – Neizravni troškovi**

8.1 Neizravni troškovi su troškovi koji nisu izravno povezani ili se ne mogu izravno povezati s pojedinačnom aktivnošću te za koje je teško utvrditi točan iznos koji se može pripisati određenoj aktivnosti.

8.2 Neizravne troškove čine, između ostalih:

* troškovi usluga računovodstva,
* troškovi usluga čišćenja,
* troškovi telefona, vode, električne energije,
* troškovi najma uredskog prostora u dijelu koji se koristi za upravljanje projektom,
* troškovi poštarine,
* troškovi uredskog materijal i sl.

**Članak 9. – Troškovi opreme i adaptacija prostora**

9.1 Troškovi nabave opreme smatraju se prihvatljivim troškom isključivo ukoliko su jasno povezani s projektnim aktivnostima odnosno ukoliko doprinose ostvarenju ciljeva projekta.

9.2 Troškovi adaptacije prostora smatraju se prihvatljivim troškom isključivo ukoliko se adaptacija jasno može povezati s projektnim aktivnostima odnosno ukoliko ista doprinosi ostvarenju ciljeva projekta.

**Članak 10. – Pojednostavljene troškovne opcije – neizravni troškovi, ostali izravni troškovi te troškovi opreme i adaptacije**

10.1 Neizravni troškovi, ostali izravni troškovi te troškovi nabave opreme i troškovi adaptacije prostora računat će se ukupnom paušalnom iznosu i to primjenom fiksne stope u visini od 40% prihvatljivih izravnih troškova osoblja, sukladno članku 68. stavku 1. (b) Uredbe (EU) br. 1303/2013. Prihvatljivi izravni troškovi osoblja predstavljaju naknade za obavljeni rad osoblja koje je izravno uključeno u provedbu projekta onako kako je izričito navedeno u članku 7. ovih Posebnih uvjeta te u iznosima utvrđenim u Prilogu I. ovom Ugovoru.

10.2 Za neizravne troškove utvrđene člankom 8., ostale izravne troškove, kao i troškove opreme i adaptacije prostora utvrđene člankom 9. ovih Posebnih uvjeta, PT2 neće provoditi provjere dokazne dokumentacije navedene u točki 17.4 Općih uvjeta; međutim PT2 može zahtijevati cjelokupnu financijsku dokumentaciju.

10.3 Ukupni iznos neizravnih i ostalih izravnih troškova te troškova nabave opreme i troškova adaptacije prostora izračunatih primjenom fiksne stope u visini od 40% izravnih troškova osoblja izuzima se iz ukupne vrijednosti elementa u kojem se predmetni troškovi nalaze u smislu primjene članka 12.2, točke g) i članka 21.2, točke c) Općih uvjeta Ugovora.

**Članak 11. – Mjere osiguravanja javnosti i vidljivosti**

11.1 Na zahtjev UT/PT-a 1 i PT-a 2 Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Općim uvjetima Ugovora.

**Članak 12. – Upravljanje projektnom imovinom**

12.1 Imovina koja je stečena u Projektu mora se koristiti u skladu s opisom Projekta sadržanim u Prilogu I Posebnih uvjeta Ugovora.

12.2 U slučaju da se imovina stavka 1. ovog članka prenosi na projektne partnere ili treće strane, potrebno je navesti podatke o pisanom sporazumu kojim se uređuje pitanje predmetnog prijenosa, te ga korisnik mora priložiti svojem primjerku Ugovora o dodjeli bespovratnih sredstava.

12.3. Vlasništvo, kao i pravo vlasništva nad intelektualnim i pravima povezanima s rezultatima Projekta i/ili nad izvješćima i/ili nad drugim dokumentima koji se odnose na njega, prenose se na *<umetnuti >* što je utvrđeno pisanim sporazumom <*navesti podatke o sporazumu* > koji korisnik prilaže svojem primjerku Ugovora o dodjeli bespovratnih sredstava.

**Članak 13. – Pokazatelji, mjerljivi ishodi i financijske korekcije**

13.1 Uz pokazatelje definirane člankom 6., stavkom 1. Općih uvjeta, tijekom provedbe projekta Korisnik je dužan prikupljati i izvještavati i o, ako je primjenjivo, specifičnim pokazateljima koje Korisnik određuje za projekt navedenim u Prilogu I ovih Posebnih uvjeta.

13.2 Korisnik podatke o pokazateljima iz prethodnog stavka dostavlja PT-u 2 u skladu s člankom 6.2. Općih uvjeta te u skladu s "Uputom za nositelje projekata" koje Korisniku dostavlja PT2.

13.3 Mjerljivi ishodi predstavljaju konkretne rezultate aktivnosti koji se mogu realno kvantificirati.

13.4 U skladu s člankom 19.7 i 19.8 Općih uvjeta, PT2 nakon provedene provjere završnog ZNS-a određuje financijsku korekciju te Korisniku umanjuje konačan iznos financiranja u odnosu na ukupne prihvatljive troškove projekta (iznos utvrđen za plaćanje Korisniku po završetku Projekta a za cijelo razdoblje trajanja Projekta) kako slijedi:

- za 1% za neostvarene ciljane vrijednosti pokazatelja *CO01 nezaposleni, uključujući dugotrajno nezaposlene* i *CO05 zaposleni, uključujući samozaposlene* veće od 15% do i uključujući 30% od Ugovorom utvrđenih vrijednosti;

- za 2% za neostvarene ciljane vrijednosti svakog pokazatelja *CO01 nezaposleni, uključujući dugotrajno nezaposlene* i *CO05 zaposleni, uključujući samozaposlene* veće od 30% do i uključujući 50% od Ugovorom utvrđenih vrijednosti;

- za 5% za neostvarene ciljane vrijednosti pokazatelja *CO01 nezaposleni, uključujući dugotrajno nezaposlene* i *CO05 zaposleni, uključujući samozaposlene* veće od 50% od Ugovorom utvrđenih vrijednosti.13.5 Korisnik nije obvezan izvršavati obvezu iz članka 13.1 Općih uvjeta koja se odnosi na podnošenje Izvješća nakon provedbe projekta.

13.6 Korisnik je obvezan izvršavati sve aktivnosti i obveze navedene u sklopu projektne prijave i svih pripadajućih priloga

13.7 Korisnik se obvezuje dokazati da je započeo aktivnost društvenog poduzetništva na način da **do kraja provedbe projekta mora izdati račune za djelatnost koju obavlja kroz društveno poduzeće u minimalnom iznosu od 10% od ukupne vrijednosti projekta.** Ukoliko Korisnik prethodno navedeno ne dokaže dostavom preslika izdanih računa i izvoda s računa korisnika na kojem su vidljive uplate po izdanim računima, PT2 će mu odrediti financijsku korekciju u iznosu 10% od ukupnog iznosa prihvatljivih troškova projekta.

**Članak 14. – Potpore male vrijednosti**

14.1. Strane Ugovora suglasno utvrđuju da cjelokupna financijska sredstva koja se dodjeljuju projektu temeljem ovog Ugovora, a iznose ukupno <…> kuna, predstavljaju *de minimis* državnu potporu temeljem Uredbe Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na *de minimis* potpore.

14.2. Financijska sredstava iz stavka 1. ovog članka dodjeljuju se pojedinim primateljima / Korisnicima potpore u iznosima kako slijedi:

|  |  |  |
| --- | --- | --- |
| Naziv primatelja/korisnika *de minimis* potpore | OIB primatelja /korisnika *de minimis* potpore | Dodijeljeni iznos *de minimis* potpore |
| Naziv Korisnika |  |  |
| Naziv Partnera 1 |  |  |
| Naziv Partnera 2 |  |  |
| Naziv Partnera 3 |  |  |
| Naziv Partnera 4 |  |  |

14.3 Pojam Korisnik potpore obuhvaća pojedinačno Korisnika bespovratnih sredstava i sve Partnera/e na projektu, ako je primjenjivo.

14.4 Iznos dodijeljene *de minimis* potpore kako je navedeno u stavku 1. ovog članka bit će usklađen priznavanjem neiskorištenog iznosa isključivo na pisani zahtjev Korisnika potpore.

14.5 Iznosi *de minimis* potpora iz stavka 1. i 2. ovog članka provjerit će se u odnosu na iznose *de minimis* potpore odobrene svakom pojedinom Korisniku potpore po završetku projekta. Ukoliko naknadno bude utvrđeno da dodijeljeni iznos *de minimis* potpore prelazi gornju granicu *de minimis* potpore prema Uredbi Komisije (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na *de minimis* potpore, PT1 će zatražiti povrat utvrđenog iznosa od Korisnika potpore.

14.6 Izmjenama i/ili dopunama ovog Ugovora nije dopušteno povećati iznos dodijeljene *de minimis* potpore po Korisniku i/ili pojedinom Partneru.

14.7 U slučaju da bilo koje od nadležnih tijela (PT2, UT, TO, TR, EK, Europski revizorski sud (ERS) i/ili bilo koji drugi revizori i/ili vanjske osobe ovlaštene od strane PT2) tijekom provedbe projekta ili naknadno nakon završetka provedbe, utvrdi da su projekt ili bilo koji dodijeljeni iznos *de minimis* potpore protivni pravilima o državnim potporama ili potporama male vrijednosti odnosno da je dodijeljena *de minimis* potpora protivna pozitivnim propisima Republike Hrvatske, isplata bespovratnih sredstava automatski se obustavlja. Ako se ugovor o dodjeli bespovratnih sredstava ne može izmijeniti na način da isti bude u skladu s predmetnim pravilima ili ukoliko predložena izmjena nije prihvatljiva za Korisnika potpore, Ugovor o dodjeli bespovratnih sredstava se raskida i Korisnik potpore obvezan je vratiti ukupni primljeni iznos bespovratnih sredstava.

14.8 U slučaju nastanka obveze povrata nezakonito primljenih potpora male vrijednosti (kako za vrijeme provedbe, tako i nakon provedbe projekta), utvrđene u stavku 6. ovog članka, Korisnik potpore i/ili Partner/i korisnik/ci potpore obvezuje se vratiti cjelokupni nominalni isplaćeni iznos nezakonito primljene potpore, uključujući i zatezne kamate. Kamate će se obračunavati za razdoblje od dana primitka određenog iznosa nezakonito primljene potpore do dana povrata istog iznosa. Primjenjiva kamatna stopa za povrat je osnovna referentna kamatna stopa koju Europska komisija određuje za svaku državnu članicu posebno.

14.9 U slučaju iz stavka 7. i 8. ovoga članka, Korisnik potpore obvezuje se obavijestiti Partnera/e korisnika/e potpora o mogućem povratu dodijeljenog iznosa, uključujući i kamate u slučaju da se otkrije da je dodijeljena *de minimis* potpora protivna primjenjivom zakonu, Korisnik preuzima odgovornost osiguranja da podijeljeni iznos *de minimis* potpore ne prijeđe iznos *de minimis* potpore navedene u točki 14.1 ovog Ugovora.

14.10 U slučaju da nadležna tijela u roku od 10 fiskalnih godina od datuma dodjele *de minimis* potpore iz točke 14.1 ovog Ugovora, ustanove da su projekt ili bilo koji iznos *de minimis* potpore protivni pravilima o državnim potporama, isplata bespovratnih sredstava se automatski obustavlja, ovaj Ugovor se raskida i čitav iznos bespovratnih sredstava s primjenjivim kamatama podliježe članku 19. Općih uvjeta ovog Ugovora, ukoliko se ovaj ugovor ne može izmijeniti na način da bude sukladan s pravilima o državnim potporama ili ako predložena izmjena nije prihvatljiva za Korisnika.

**Članak 15. – Adrese za kontakt**

15.1 U svakom obliku komunikacije koji je povezan s ovim Ugovorom važno je navesti referentni broj Ugovora te ga poslati na sljedeće adrese:

Za UT/PT1

Ministarstvo rada i mirovinskoga sustava,

Ulica Grada Vukovara 78,

10 000 Zagreb,

[drustvenopoduzetnistvo@mrms.hr](mailto:drustvenopoduzetnistvo@mrms.hr)

UT/PT1 pisanim putem dostavlja Korisniku o podatke o osobi i adresi elektroničke pošte za kontakt.

Za PT2

Nacionalna zaklada za razvoj civilnoga društva,

Marulićev trg 18,

10 000 Zagreb,

[euprogrami@zaklada.civilnodrustvo.hr](mailto:euprogrami@zaklada.civilnodrustvo.hr)

Za Korisnika

*adresa,*

*adresa elektronske pošte Korisnika*

Korisnik pisanim putem dostavlja UT – u/PT- u 1 i PT-u 2 podatke o osobi i adresi elektroničke pošte za kontakt.

15.2 UT/PT 1, PT 2 i Korisnik su obvezni bez odgađanja, a najkasnije u roku od 3 dana od dana nastanka promjene vezane uz kontakt podatke iz točke 15.1. ovog članka, obavijestiti pisanim putem druge ugovorne strane o nastaloj promjeni.

**Članak 16. – Prilozi**

16.1 Sljedeći prilozi sastavni su dio Posebnih uvjeta Ugovora:

Prijavni obrazac A

Prilog I: Opći uvjeti koji se primjenjuju na projekte financirane iz Fondova u financijskom razdoblju 2014.–2020.

Prilog IV: Postupci nabave za osobe koje nisu obveznici Zakona o javnoj nabavi, ako je primjenjivo

16.2 U slučaju proturječnosti između odredaba ovih Posebnih uvjeta i bilo kojeg povezanog Priloga, odredbe Posebnih uvjeta imat će prvenstvo. U slučaju neslaganja odredaba Priloga II i onih iz drugih Priloga, odredbe Priloga II imat će prvenstvo.

**Članak 17.**

17.1 Sastavljeno na hrvatskom jeziku u 3 (tri) istovjetna primjerka od kojih svaka Strana zadržava po jedan izvorni primjeraka.

|  |  |  |  |
| --- | --- | --- | --- |
| **Za Upravljačko tijelo / Posredničko tijelo razine 1** | | **Za Posredničko tijelo razine 2** | |
| Ime |  | Ime |  |
| Funkcija |  | Funkcija |  |
| Potpis |  | Potpis |  |
| Datum |  | Datum |  |
| **Za Korisnika** | |  | |
| Ime |  |  |  |
| Funkcija |  |  |  |
| Potpis |  |  |  |
| Datum |  |  |  |

1. Razdoblje primjene Ugovora uključuje i razdoblje nakon provedbe Projekta unutar kojega je Korisnik nadležnim tijelima obvezan podnositi izvješće sukladno odredbama Priloga II Opći uvjeti. [↑](#footnote-ref-2)
2. Zadnjim danom razdoblja provedbe smatra se dan u mjesecu u kojem završava razdoblje provedbe, a koji po svom broju odgovara danu kad je stavljen zadnji potpis na Ugovor. Ukoliko tog dana nema u mjesecu u kojem završava razdoblje provedbe, razdoblje provedbe završava posljednjeg dana toga mjeseca. [↑](#footnote-ref-3)
3. Razdoblje financiranja započinje s datumom kada je zadnja Strana potpisala Ugovor i završava s datumom kada je izvršena posljednja financijska transakcija između ugovornih Strana. Obveza osiguravanja izvješća o napretku započinje s Razdobljem financiranja projekta. [↑](#footnote-ref-4)
4. Razdoblje prihvatljivosti izdataka započinje s najranijim mogućim datumom i završava sa zadnjim datumom na koji izdatak može nastati, a da se pritom smatra prihvatljivim za dodjelu doprinosa iz strukturnih fondova i Kohezijskog fonda EU, a stoga i za dodjelu doprinosa nacionalnog sufinanciranja te za uključivanje u Izjavu o izdacima koju podnosi TO, pod uvjetom da je sukladan s odredbama Pravilnika o prihvatljivosti izdataka (Narodne novine, broj149/2014), relevantnim Operativnim programom i relevantnim Pozivom na dostavu prijedloga. Razdoblje prihvatljivosti izdataka u svakom slučaju mora biti unutar sljedećeg vremenskog okvira: 1. siječnja 2014. godine do 31. prosinca 2023. godine Izdaci u okviru Inicijative za zapošljavanje mladih prihvatljivi su od 1. rujna 2013. godine. [↑](#footnote-ref-5)